
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 84 


11 Απριλίου 2003 


ΝΟΜΟΣ ΥΠΆΡΙΘ. 3132 
Εθνικό Συμβούλιο Εξωτερικής Πολιτικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο 1 
Συγκρότηση 

1. Το Εθνικό Συμβούλιο Εξωτερικής Πολιτικής (Ε.Σ.Ε.Π.), 
που προβλέπεται στην τιαρ. 4 του άρθρου 82 του Συντάγ¬ 
ματος, συγκροτείται από: 

α. τον Υπουργό Εξωτερικών, ως Πρόεδρο, με αναπλη¬ 
ρωτή του τον Αναπληρωτή Υπουργό Εξωτερικών ή Υφυ¬ 
πουργό Εξωτερικών, 

β. τον Πρόεδρο της Διαρκούς Επιτροπής Εθνικής Άμυ¬ 
νας και Εξωτερικών Υποθέσεων της Βουλής, 
γ. τον Υπηρεσιακό Γενικό Γραμματέα του Υπουργείου 
Εξωτερικών, 

δ. δύο εκπροσώπους από κάθε κόμμα που είναι ανα¬ 
γνωρισμένο σύμφωνα με τον Κανονισμό της Βουλής, εκ 
των οποίων ο ένας είναι βουλευτής του οικείου κόμματος, 
με τους αναπληρωτές τους, 
ε. τον Προϊστάμενο του Κέντρου Ανάλυσης και Σχεδια- 
σμού του Υπουργείου Εξωτερικών, 
στ. πρόσωπα με ειδικές γνώσεις ή εμπειρία σε θέματα 
εξωτερικής πολιτικής. Τα πρόσωπα αυτά μπορεί να είναι 
είτε διατελέσαντες Υπουργοί Εξωτερικών, Αναπληρωτές 
Υπουργοί Εξωτερικών, Υφυπουργοί Εξωτερικών, Γενικοί 
Γραμματείς του Υπουργείου Εξωτερικών, είτε Πρέσβεις 
επί τιμή, μέλη του διδακτικού και ερευνητικού προσωπι¬ 
κού (Δ.Ε.Π.) των Ανωτάτων Εκπαιδευτικών Ιδρυμάτων 
(Α.Ε.Ι.), πρώην υψηλόβαθμα στελέχη διεθνών οργανι¬ 
σμών, διατελέσαντες ανώτατοι αξιωματικοί, προσωπικό¬ 
τητες που διαθέτουν ειδικές γνώσεις και πείρα σε θέματα 
εξωτερικής πολιτικής. Τα πρόσωπα που αναφέρονται 
στην περίπτωση αυτή ορίζονται από τον Υπουργό Εξωτε¬ 
ρικών. Ο αριθμός τους δεν επιτρέπεται να είναι μεγαλύτε¬ 
ρος από τον αριθμό που αναφέρεται στην περίπτωση δ'. 
Ο Υπουργός Εξωτερικών δύναται να ορίσει ισάριθμους 
αναπληρωτές τους. 

2. Μέσα σε ένα μήνα από την ημερομηνία σύγκλησης 
της Βουλής, ο Υπουργός Εξωτερικών ζητεί από τα κόμ¬ 
ματα να μεριμνήσουν για τον ορισμό των μελών που ανα¬ 


φέρονται στην περίπτωση δ'. Τα κόμματα οφείλουν να 
ορίσουν τους εκπροσώπους τους εντός είκοσι (20) ημε¬ 
ρών από την παραλαβή του σχετικού εγγράφου του 
Υπουργού Εξωτερικών. Αν η προθεσμία αυτή παρέλθει 
άπρακτη, το Εθνικό Συμβούλιο Εξωτερικής Πολιτικής 
(Ε.Σ.Ε.Π.) λειτουργεί νομίμως χωρίς τα μέλη αυτά μέχρι 
τον ορισμό τους. 

3. Η θητεία των μελών του Εθνικού Συμβουλίου Εξωτε¬ 
ρικής Πολιτικής (Ε.Σ.Ε.Π.) λήγει με τη λήξη της βουλευτι¬ 
κής περιόδου, κατά τη διάρκεια της οποίας ορίσθηκαν. 
Μέλος του Εθνικού Συμβουλίου Εξωτερικής Πολιτικής 
(Ε.Σ.Ε.Π.) πουπαραιτείταιή εκλείπειπριντη λήξη της βου¬ 
λευτικής περιόδου αντικαθίσταται για το υπόλοιπο της 
θητείας. 

4. Για να ορισθεί κανείς μέλος του Ε.Σ.Ε.Π. απαιτείται 
κατά τον ορισμό του: 

α. να είναι Έλληνας πολίτης, 
β. να έχει τη νόμιμη ικανότητα να εκλέγει, 
γ. να έχει συμπληρώσει το 25ο έτος της ηλικίας του, 
δ. να μην συντρέχουν στο πρόσωπό του τα κωλύματα 
διορισμού των δημοσίων υπαλλήλων, όπως αυτά αναφέ- 
ρονται στις διατάξεις των άρθρων 8 και 9 του Υπαλληλι¬ 
κού Κώδικα, ο οποίος κυρώθηκε με το Ν. 2683/1999 (ΦΕΚ 
19 Δ'). 

Άρθρο 2 
Αρμοδιότητες 

Το Εθνικό Συμβούλιο Εξωτερικής Πολιτικής (Ε.Σ.Ε.Π.) 
είναι όργανο συμβουλευτικό της Κυβέρνησης και επεξερ¬ 
γάζεται θέματα σχετικά με το στρατηγικό σχεδίασμά της 
εξωτερικής πολιτικής. 

Άρθρο 3 

Θέματα λειτουργίας 

1. Το Εθνικό Συμβούλιο Εξωτερικής Πολιτικής (Ε.Σ.Ε.Π.) 
συνεδριάζει ύστερα από πρόσκληση του Προέδρου του 
τακτικώς κάθε τέσσερις μήνες και εκτάκτως όταν αυτός το 
συγκαλέσει. Έκτακτη σύγκληση του Εθνικού Συμβουλίου 
Εξωτερικής Πολιτικής (Ε.Σ.Ε.Π.) δύναται να υπάρξει και 
μετά από πρόταση δύο τουλάχιστον κομμάτων, αναγνωρι¬ 
σμένων σύμφωνα με τον Κανονισμό της Βουλής, και κατ’ 
ανώτατο όριο δύο φορές το χρόνο. Με την πρόσκληση κα¬ 
θορίζονται και τα θέματα της ημερήσιας διάταξης. 

2. Με απόφαση του Υπουργού Εξωτερικών ορίζεται 
ανώτατος ή ανώτερος υπάλληλος του Υπουργείου Εξω- 





















1308 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


χερικών ως Γραμματέαςτου Εθνικού Συμβουλίου Εξωτε¬ 
ρικής Πολιτικής (Ε.Σ.Ε.Π.), ο οποίος είναι αρμόδιος για 
κάθε θέμα σχετικό με την προετοιμασία των συνεδριάσε- 
ών του και την ομαλή λειτουργία του και παρίσταται στις 
συνεδριάσεις του. 

3. Ο Πρόεδρος του Εθνικού Συμβουλίου Εξωτερικής 
Πολιτικής (Ε.Σ.Ε.Π.) μπορεί να ορίζει ένα από τα μέλη που 
αναφέρονται στην περίπτωση στ'της παραγράφου 1 του 
άρθρου 1 ως συντονιστή του έργου των μελών αυτού του 
στοιχείου. 

4. Ο Πρόεδρος του Εθνικού Συμβουλίου Εξωτερικής 
Πολιτικής (Ε.Σ.Ε.Π.) δύναται να προσκαλεί σε ακρόαση 
στις συνεδριάσεις του μέλη της Κυβερνήσεως ή Υφυ¬ 
πουργούς και οποιοδήποτε άλλο πρόσωπο με οποιαδή¬ 
ποτε ιδιότητα θεωρεί χρήσιμο για το έργο του Εθνικού 
Συμβουλίου Εξωτερικής Πολιτικής (Ε.Σ.Ε.Π.), ενημερώ¬ 
νοντας και τον αρμόδιο Υπουργό, αν πρόκειται για κρατι¬ 
κό λειτουργό. 

5. Οι συζητήσεις και τα κάθε είδους έγγραφα του Εθνι¬ 
κού Συμβουλίου Εξωτερικής Πολιτικής (Ε.Σ.Ε.Π.) είναι 
απόρρητα. Η διαβάθμιση του απορρήτου των συζητήσε¬ 
ων και των εγγράφων γίνεται είτε με απόφαση του Εθνι¬ 
κού Συμβουλίου Εξωτερικής Πολιτικής (Ε.Σ.Ε.Π.) είτε από 
τον αποστολέα των εγγράφων, κατ’ αναλογία των διατά- 
ξεωντου άρθρου2παρ. Ια'-ε'του Ν. 2846/2000 (ΦΕΚ229 
Α'). 

6. Με απόφαση του Υπουργού Εξωτερικών καθορίζο¬ 
νται θέματα λειτουργίας και γραμματειακής υποστήριξης 
του Εθνικού Συμβουλίου Εξωτερικής Πολιτικής (Ε.Σ.Ε.Π.) 
και κάθε άλλο σχετικό θέμα. 

Άρθρο 4 

Μεταβατική διάταξη 

Μέσα σε ένα μήνα από τη δημοσίευση του νόμου αυτού 
στην Εφημερίδα της Κυβερνήσεως, ο Υπουργός Εξωτερι¬ 


κών ζητεί από τα κόμματα να μεριμνήσουν για τον ορισμό 
των μελών που αναφέρονται στην περίπτωση δ' της παρ. 1 
του άρθρου 1. Τα κόμματα οφείλουν να ορίσουν τους εκ¬ 
προσώπους τους εντός είκοσι (20) ημερών από την παρα¬ 
λαβή του σχετικού εγγράφου του Υπουργού Εξωτερικών. 
Αν η προθεσμία αυτή παρέλθει άπρακτη, το Εθνικό Συμ¬ 
βούλιο Εξωτερικής Πολιτικής (Ε.Σ.Ε.Π.) λειτουργεί νομί- 
μως χωρίς τα μέλη αυτά μέχρι τον ορισμό τους. 

Άρθρο 5 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 9 Απριλίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΕΞΩΤΕΡΙΚΩΝ 


Ν. ΧΡΙΣΤΟΔΟΥΛΑΚΗΣ 


Γ. ΠΑΠΑΝΔΡΕΟΥ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 11 Απριλίου 2003 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




